ถ้ามีอะไรกับเเฟนเเบบป้องกันเเล้วซื้อยาคุมเเบบธรรมดามาทานจะปลอดภัยมั้ยคะ
สวัสดีค่ะ หากในระหว่างการมีเพศสัมพันธ์ได้ป้องกันด้วยถุงยางอนามัยที่ไม่ขาด ไม่รั่ว ใส่ตลอดการมีเพศสัมพันธ์นั้น โอกาสตั้งครรภ์มีได้น้อย น้อยกว่า 2% ค่ะ ไม่มีความจำเป็นต้องใข้ยาคุมฉุกเฉินตามไปอีกการใช้ยาคุมแบบแผงรายเดือนธรรมดา จะไม่ป้องกันการตั้งครรภ์จากเพศสัมพันธ์ที่เกิดไปแล้วค่ะ แต่จะป้องกันเพศสัมพันธ์ในระหว่างที่กินยาเท่านั้น โดยควรเริ่มกินยาภายใน 5 วันแรกของการมีประจำเดือน หรือถ้าเริ่มช่วงอื่น อาจจะต้องตรวจให้แน่ใจก่อนว่าไม่ตั้งครรภ์ และควรกินติดต่อกันให้ครบ 7 วันก่อนจึงค่อยมีเพศสัมพันธ์ได้ดังนั้นอาจรอให้ประจำเดือนรอบถัดไปมา แล้วรีบเริ่มยาคุมภายใน 5 วันแรก หรือซื้อชุดตรวจครรภ์ทางปัสสาวะมาตรวจเองเบื้องต้น ให้ผลบวกได้ 10-14 วันหลังปฏิสนธิ หากไม่ตั้งครรภ์จึงค่อยเริ่มยาคุมแบบแผง และกินต่อเนื่องจนหมดแผง จะช่วยป้องกันการตั้งครรภ์ได้อย่างมีประสิทธิภาพสูง 95-99% ค่ะ